第一折(冲末扮白乐天同外扮贾浪仙、孟浩然上)(白诗云)宴游饮食渐无味,杯酒管弦徒绕身。
宾客欢从童仆喜,始知官职为他人。
小生姓白名居易,字乐天。
太原人氏。
现任吏部侍郎。
这二位老兄,一位是贾浪仙,一位是孟浩然。
他都是翰林院编修。
方今大唐天下,宪宗即位。
时遇春三月,在公廨中闷倦,待往街市上私行一遭。
更了衣衫,只作白衣秀士。
听的人说,这教坊司有个裴妈妈家一个女儿,小字兴奴。
好生聪明,尤善琵琶是这京师出名的角妓。
咱三人同访一遭去来。
(贾浪仙云)咱三人去来。
(诗云)高兴出尘外,携尊玩物华。
(孟浩然诗云)偷将休沐暇,出访狭邪家。
(老旦扮卜儿上,云)老身姓李,是这教坊司裴五之妻。
夫主亡化已过,止生下一个女儿,叫做兴奴。
生得颜色出众,聪明过人,吹弹歌舞,诗词书算,无所不通。
自小时曾拜曹善才为师,学得一手琵琶。